b'\n_START_ARTICLE_\nKanamicin\n_START_SECTION_\nDelovanje\n_START_PARAGRAPH_\nKanamicin je aminoglikozidni antibiotik. Za aminoglikozide je zna\xc4\x8dilno, da se ve\xc5\xbeejo na ribosomalno podenoto 30S in na rRNA 16S. Kanamicin se ve\xc5\xbee s \xc5\xa1tirimi nukleotidi na enoto 16S in na eno aminokislino proteina S12. To povzro\xc4\x8di interferenco v iniciacijskem kompleksu, kar povzro\xc4\x8di vstavljanje\xc2\xa0\xc2\xbbnapa\xc4\x8dne\xc2\xab\xc2\xa0aminokisline, zaradi \xc4\x8desar je potem protein na koncu nefukcionalen in se razgradi (4).\n_START_SECTION_\nFarmakokinetika\n_START_PARAGRAPH_\nFarmakokinetika amikacina in kanamicina pri zdravih mo\xc5\xa1kih je pokazala, da je pri peroralni poti uporabe razpolovna doba v serumu za oba antibiotika pribli\xc5\xbeno 2 uri. Kanamicin se v skoraj 95% izlo\xc4\x8di preko se\xc4\x8da in se ne ve\xc5\xbee na serumske proteine. \xc4\x8ce pa je bila pot uporabe intramuskularna, se je razpolovna doba v serumu podalj\xc5\xa1ala na 4\xe2\x80\x938 ur (3).\n_START_SECTION_\nUporaba\n_START_PARAGRAPH_\nKanamicin se danes zaradi pogostih ne\xc5\xbeelenih stranskih u\xc4\x8dinkov (npr. izguba sluha) ne uporablja ve\xc4\x8d v humani medicini. Uporablja se v raziskovalne namene, kjer izkori\xc5\xa1\xc4\x8dajo dobro raziskanost genov za rezistenco nanj in ga zato uporabljajo kot genski ozna\xc4\x8devalec v znanosti (genetika, molekularna biologija, rastlinska biotehnologija ipd.)._NEWLINE__NEWLINE_Danes se antibiotik v medicini uporablja le \xc5\xa1e pri kirur\xc5\xa1kih posegih pri operacijah prebavil, da prepre\xc4\x8di oku\xc5\xbebe med samo operacijo.'